Document ID: 32001R1231

Κανονισμός (ΕΚ) αριθ. 1231/2001 της Επιτροπής
της 22ας Ιουνίου 2001
για την τροποποίηση του κανονισμού (ΕΚ) αριθ. 786/2001 για το άνοιγμα της απόσταξης κρίσης που προβλέπεται στο άρθρο 30 του κανονισμού (ΕΚ) αριθ. 1493/1999 για επιτραπέζιους οίνους στην Ισπανία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1493/1999 του Συμβουλίου, της 17ης Μαΐου 1999, για την κοινή οργάνωση της αμπελοοινικής αγοράς(1), όπως τροποποιήθηκε τελευταία από τον κανονισμό (ΕΚ) αριθ. 2826/2000(2), και ιδίως τα άρθρα 30 και 33,
Εκτιμώντας τα ακόλουθα:
(1) Ο κανονισμός (ΕΚ) αριθ. 786/2001 της Επιτροπής(3) άνοιξε την απόσταξη κρίσης του άρθρου 30 του κανονισμού (ΕΚ) αριθ. 1493/1999 για μέγιστη ποσότητα 2,6 εκατομμυρίων εκατόλιτρων επιτραπέζιων οίνων στην Ισπανία.
(2) Το άρθρο 6 του εν λόγω κανονισμού προβλέπει μια διάταξη η οποία ορίζει την παράδοση της παραγόμενης αλκοόλης στον οργανισμό παρέμβασης μόνον από τις 16 Οκτωβρίου 2001. Επιπλέον, το άρθρο αυτό δεν προβλέπει πλέον τη δυνατότητα για τον οινοπνευματοποιό να λάβει προκαταβολή επί του ποσού της τιμής της αλκοόλης που πρόκειται να παραδοθεί. Βάσει της πείρας που έχει αποκτηθεί και σε συνάρτηση με τα διαθέσιμα στον προϋπολογισμό κονδύλια, είναι δυνατόν να επανεισαχθεί η δυνατότητα προκαταβολής για τον οινοπνευματοποιό και να αρθεί ο περιορισμός της παράδοσης της αλκοόλης στον οργανισμό παρέμβασης μόνον από τις 16 Οκτωβρίου. Για το λόγο αυτό, είναι αναγκαίο να χρησιμοποιηθούν οι κατάλληλες διατάξεις οι οποίες εμφαίνονται στους κανονισμούς για το άνοιγμα της απόσταξης κρίσης, οι οποίοι προηγούνται του κανονισμού για την Ισπανία.
(3) Είναι αναγκαίο να εφαρμοστούν οι τροποποιήσεις αυτές από τις 15 Ιουνίου 2001, ημερομηνία κατά την οποία εγκρίνονται τα συμφωνητικά απόσταξης και μπορούν να αρχίσουν οι εργασίες απόσταξης.
(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
κανονισμός (ΕΚ) αριθ. 786/2001 τροποποιείται ως εξής:
1. Στο άρθρο 2, η περίπτωση αντικαθίσταται από τις ακόλουθες περιπτώσεις: "- οι διατάξεις του άρθρου 62 παράγραφος 5 για την πληρωμή της τιμής από τον οργανισμό παρέμβασης που προβλέπεται στο άρθρο 6 παράγραφος 2,
- οι διατάξεις των άρθρων 66 και 67 για την προκαταβολή που αναφέρεται στο άρθρο 6 παράγραφος 2."
2. Στο άρθρο 4 παράγραφος 3, προστίθεται η ακόλουθη πρόταση: "Η παραγόμενη αλκοόλη πρέπει να παραδοθεί στον οργανισμό παρέμβασης το αργότερο στις 31 Δεκεμβρίου 2001."
3. Στο άρθρο 6 παράγραφος 1, διαγράφεται η τελευταία πρόταση.
4. Στο άρθρο 6 παράγραφος 2, προστίθεται η ακόλουθη πρόταση: "Ο οινοπνευματοποιός μπορεί να λάβει προκαταβολή επί του ποσού αυτού, η οποία ανέρχεται σε 0,931 ευρώ ανά % vol και ανά εκατόλιτρο. Η τιμή που καταβάλεται πράγματι μειώνεται στην περίπτωση αυτή κατά το ποσό της προκαταβολής."
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 15 Ιουνίου 2001.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Ιουνίου 2001.

Labels: 3
17
18